Diari Oficial de la Generalitat Valenciana


Sumari del DOGV 8524, del 08-04-2019 (2019/3464)

Extracte de la Resolució de 2 d'abril de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD), per al finançament d'accions d'educació per a la ciutadania global dirigides a la sensibilització sobre activistes de drets humans en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8524

Data del DOGV
:   08-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3464


Data del document
:   02-04-2019

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Extracte

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

Extracte de la Resolució de 2 d'abril de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD), per al finançament d'accions d'educació per a la ciutadania global dirigides a la sensibilització sobre activistes de drets humans en l'àmbit de la Comunitat Valenciana. [2019/3464]  
BDNS (identif.): 447934.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Entitats beneficiàries  
ONGD, amb capacitat financera i de gestió per a realitzar el projecte subvencionable, amb seu, domicili social o delegació permanent a la Comunitat Valenciana, inscrita en el Registre d'Agents de la Cooperació Internacional al Desenvolupament de la CV amb data anterior a l'01.01.2018, amb experiència, individualment o en agrupació amb altres ONGD, d'almenys 4 projectes executats d'educació per a la ciutadania global.  
  
Segon. Objecte  
1. Les actuacions subvencionables en la present convocatòria consistiran en accions de sensibilització sobre activistes en drets humans, que s'han de concretar en projectes que tinguen com a finalitat contribuir a sensibilitzar, visibilitzar i denunciar, davant de la ciutadania valenciana, la situació d'amenaça que pateixen les organitzacions que treballen en defensa dels drets humans i les persones que les integren, així com les seues reivindicacions en la matèria, mitjançant la realització d'activitats en municipis de la Comunitat Valenciana, que promocionen la pau i els drets humans a través de la presentació d'experiències i relats en primera persona de defensors i defensores de drets humans.  
  
2. D'acord amb l'Oficina de l'Alt Comissionat de Nacions Unides per als Drets Humans (OACNUDH), als efectes de la present convocatòria s'entén per defensors i defensores de drets humans aquelles persones vinculades a organitzacions o moviments socials que treballen en la defensa dels drets polítics, civils, econòmics, socials, culturals i ambientals, contribuint a l'eliminació efectiva de totes les violacions de drets humans i al foment del gaudi efectiu dels mateixos, ja siguen de caràcter individual o col·lectiu.  
  
3. Les actuacions presentades a aquesta convocatòria de subvenció deuran:  
a) Adaptar-se als eixos, estratègies i objectius prioritaris establits en el Pla director vigent de la Cooperació Valenciana.  
b) Adaptar-se a la consecució d'algun/s dels Objectius de Desenvolupament Sostenible (ODS), identificant clarament les metes dels ODS que perseguix.  
c) Els projectes i programes hauran d'obtindre la puntuació mínima de 60 punts sobre 100, dels criteris objectius de valoració arreplegats en l'article 17 de l'Ordre 3/2017.  
d) Els projectes hauran de contemplar la participació directa a la Comunitat Valenciana de defensors o defensores de Drets Humans en el seu país d'origen  
4. Cada entitat podrà ser beneficiària de subvenció d'un màxim d'un projecte, de forma individual o en agrupació amb una altra o altres ONGD.  
  
Tercer. Bases reguladores  
Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'establixen les bases reguladores per a la concessió de subvencions en matèria de cooperació al desenvolupament (DOGV número 8054, de 02.06.2017), d'ara en avant, Ordre 3/2017.  
  
Quart. Quantia  
1. Les subvencions concedides, estan dotades amb un import de 250.000 euros.  
2. L'import màxim de la subvenció per projecte, serà de 25.000 euros i el període màxim d'execució de les actuacions serà de 6 mesos.  
  
  
Cinqué. Termini de presentació de sol·licituds  
Les sol·licituds es presentaran en el termini d'un mes a comptar des de l'endemà de la publicació d'aquest extracte en el DOGV.  
  
Sisé. Altres dades  
1. Sol·licituds: Es tramitaran exclusivament de forma telemàtica en la Seu Electrònica de la Generalitat Valenciana. La presentació de la sol·licitud de forma diferent de la telemàtica prevista en aquest apartat determinarà l'exclusió de la convocatòria.  
2. Documentació: la preceptiva del resolc octau de la convocatòria, i als efectes de valoració de projectes també la del resolc nové.  
  
3. Criteris de valoració: En l'avaluació tècnica es podrà obtindre un màxim de 100 punts, distribuïts d'acord amb els criteris de valoració, desenrotllats en l'annex I.  
  
València, 2 d'abril de 2019.- El conseller de Transparència, Responsabilitat Social, Participació i Cooperació: Manuel Alcaraz Ramos.